cyanic-selkie/wikianc huggingface dataset:
David Herman
David Herman (s. 20. helmikuuta 1967 New York, New York) on yhdysvaltalainen näyttelijä ja koomikko, joka tuli tunnetuksi komediasarjasta Mad Tv. Sittemmin hänet tunnetaan elokuvasta Konttorirotat sekä useista äänirooleistaan animaatiosarjoissa Kukkulan kuningas, Futurama ja Paradise PD.
Erakkokuoriainen
Erakkokuoriaiset tulkittiin aiemmin lajiksi Osmoderma eremita, mutta tällä hetkellä lajiryhmä sisältää viisi kryptistä lajia:
Matter
Juoni
Ennen kuin Ferbin ja hänen apurinsa palaavat planeetalle, tyl Loesp ja Octit kaivavat Deldeyn kaivauksilta esiin muinaisen koneen. Octit uskovat, että kyseessä on tekoäly, joka kuuluu Involucroihin. Involucrat elivät kaukana menneisyydessä ja rakensivat kaikki kehäplaneetat. Kone käynnistetään, ja paljastuu että se edustaakin Ilnejä, joiden suunnitelmana oli miljoonia vuosia sitten tuhota kaikki kehäplaneetat. Iln tuhoaa konetta itseään kaivaneet Octit ja Sarlit, mukaan lukien tyl Loespin ja Oramenin. Tämän jälkeen Iln ryhtyy tuhoamaan koko kehäplaneettaa. Ferbin, Holse, Liveware Problem, Hippiense ja Djan Seriy saapuvat paikalle estämään tätä. Liveware Problem, Hippinse ja Ferbin tuhoutuvat taistelussa Ilniä vastaan. Djan Seriy uhraa itsensä tuhotakseen Ilnin taistelukoneen. Holse jää eloon kertomaan taistelusta muille.
Sosiaalityöntekijä
Sosiaalityöntekijän työnkuva
Terveydenhuollossa sosiaalityöntekijän asiakkaat ovat potilaita, jotka tarvitsevat neuvoja ja tukea sairauden aiheuttamissa elämän ongelmissa. Potilaille pyritään antamaan tietoja ja välineitä oman elämän hallintaan ja ratkaisujen ja valintojen tekemiseen. Asiakkaita autetaan sairaudenaikaisen toimeentulon ja palveluiden järjestämisessä ja tuetaan psyykkisesti vaikean sairauden tai kuoleman kohdatessa. Työlle on ominaista yhteistoiminta usean eri ammattiryhmän kanssa. Tehtäviin kuuluu asiakkaan toimeentuloon ja muihin oikeuksiin vaikuttavien päätösten tekemistä.
Sosiaalityö tutkimusalana
Sosiaalityöntekijäksi voi opiskella yliopistoissa. Kelpoisuusvaatimuksena sosiaalityöntekijän tehtäviin Suomessa on ylempi korkeakoulututkinto, yleensä valtiotieteiden tai yhteiskuntatieteiden maisteri (VTM/YTM), johon sisältyy tai jonka lisäksi on suoritettu pääaineopinnot tai pääainetta vastaavat yliopistolliset opinnot sosiaalityössä. (Laki sosiaalihuollon ammatillisen henkilöstön kelpoisuusvaatimuksista) Tutkinnon ohjeellinen suorittamisaika on 3+2 vuotta. Pääaineena tai opintosuuntana on tällöin sosiaalityö.
Ispartan maakunta
right|280px Ispartan maakunta on maakunta Turkissa. Sen pinta-ala 8,993 km². Vuoden 2015 lopussa arvioitu väkiluku oli 421 766.
VL Pyry
Myöhemmät modifikaatiot
Trapetsisiipien jälkeen lentokonetehdas ehdotti käyttökelvottomiksi todetuista Caudron C.714 -hävittäjistä saatujen Renault-moottorien asentamista neljään Pyryyn. Ehdotuksen yhteydessä esitettiin myös sisäänvedettävien laskutelineiden asentamista. Moottorien vaihtaminen ja sisäänvedettävien laskutelineiden asentaminen tosin jäi toteuttamatta ehdotuksen hautautuessa.
Vild Music
VILD Music on vuonna 2013 Helsingissä perustettu itsenäinen suomalainen levy-yhtiö, jossa on myös managerointi. VILD Musicin perustaja on Martin Linnankoski ja toimitusjohtaja Mika Värtö. Levy-yhtiön alla toimii myös VILD Factory, joka keskittyy mainosalan äänituotantoihin.
Kaarlo Kairisto
Kaarlo Mooses Kairisto, vuoteen 1906 Vahlsten (26. marraskuuta 1881 Masku – 29. maaliskuuta 1954 Masku ) oli kunnallisneuvos, opettaja, päätoimittaja ja yritysjohtaja.
Karbokationi
Mitä enemmän karbokationissa on alkyyliryhmiä, sitä enemmän ne pystyvät luovuttamaan elektroneja positiiviselle hiiliatomille ja stabiloimaan karbokationin rakennetta. Siten tertiääriset karbokationit ovat kaikkein pysyvimpiä.
Epävakaat karbokationit reagoivat yleensä itsensä kanssa, mitä kutsutaan toisiintumiseksi. Toisiintumisreaktiossa elektronivajaa hiili reagoi jonkin toisen molekyylin osan kanssa, mikä jatkuu, kunnes tuloksena on vakain eli tertiäärinen kationi.
Philipp Lenard
Natsismi
1920-luvulla Lenard erkaantui modernista fysiikasta kansallismielisen ”Deutsche Physik” (, myöhemmin ”Arische Physik”, ) -liikkeen äänitorveksi. Lenard oli sijoittanut koko omaisuutensa, mukaan lukien Nobelin palkintonsa, Saksan valtion obligaatioihin. Niiden arvo kuitenkin laski hyvin nopeasti ensimmäistä maailmansotaa seuranneen hyperinflaation takia. Lenard tulkitsi tämän siten, että Weimarin tasavallan juutalainen hallitus oli varastanut hänen rahansa. Ulkoministeri Walther Rathenaun murha vuonna 1922 oli toinen merkittävä syy, miksi Lenard siirtyi natsismin kannattajaksi. Rathenau oli sosialistinen teollisuusmies ja juutalainen, Lenard kieltäytyi suremasta häntä sekä kielsi laskemasta lippua puolitankoon, vaikka Weimarin tasavallan hallitus oli näin pyytänyt. Opiskelijat ja ammattiyhdistysväki yrittivät päästä yliopistoon sisään saadakseen lipun puolitankoon, mutta Lenard esti heidän aikeensa ruiskuttamalla kylmää vettä heidän päälleen.
Katodisäteet
Lyhyiden Lontoossa ja Berslaussa käynnin jälkeen Lenard aloitti huhtikuussa vuonna 1891 työt Hertzin apulaisena Bonnissa. Vuotta myöhemmin hän ansaitsi habilitaationsa teesillään ”Veden putoamisen sähköisyydestä”. Bonnissa Lenard tutki paljon katodisäteitä. Hertz oli ennen kuolemaansa havainnut, että katodisäteet olivat varaukseltaan negatiivisia. Havainto oli ristiriidassa brittiläisen William Crookin havaintojen kanssa. Lenard onnistui kuitenkin vahvistamaan Hertzin teoriaa, sillä Lenard huomasi, että säteily läpäisi alumiinifoliosta tehdyn ikkunan. Ilmiötä ei kyetty selittämään hiukkasten avulla, koska jos säteillä olisi hiukkasluonne, eivät ne olisi voineet läpäistä alumiinia. Katodisäteiden tutkiminen oli tuolloin hyvin sekavaa, sillä kahdella toistensa kanssa ristiriidassa olevalla teorialla näytti olevan kokeellista todistusta. Tämän takia saksalaiset fyysikot tutkivat alaa hyvin paljon ja se osittain johti röntgensäteilyn löytämiseen.
Valosähköinen ilmiö
Saksalainen fyysikko Heinrich Hertz havaitsi vuonna 1887 niin sanotun valosähköisen ilmiön. Ilmiöllä tarkoitetaan elektronien irtoamista metallien pinnalta, kun metallin pintaan suunnataan valoa. Sitä tukivat Hertzin jälkeen Wilhelm Hallwachs sekä Lenard. Molemmat havaitsivat ilmiössä outoja ominaisuuksia. He saivat selville, ettei elektronivirran suuruus katodilta anodille riipu käytetyn valon intensiteetistä vaan valon taajuudesta. Tämä tarkoitti sitä, että myös pienillä intensiteeteillä voidaan emitoida elektroneja metallien pinnalta. Havainto ihmetytti fyysikoita, eikä ilmiötä kyetty selittämään ennen kuin Albert Einstein teki sen vuonna 1905.
Ninkurra
Ninkurra on mesopotamialainen äitijumalatar. Hän oli lyhyen aikaa joko Enlilin tai Enkin puoliso, ja synnytti yhdeksän päivän raskauden jälkeen jumalatar Uttun. Toisen myytin mukaan Ninkurra oli Nin-imman äiti.
Kirjomonninen
Koko
Kirjomonnisen pituus on enintään 6 cm.
Vilho Heinämies
Heinämies oli sotavuodet Pääesikunnan tiedotusosaston alaisena TK-miehenä, rauhan aikana hän työskenteli useallekin lehdelle ja uutispalvelulle. Hän kirjoitti Ilmarisen tapauksesta kirjan Seitsemän minuuttia merellä, kuvaus panssarilaiva Ilmarisen tuhosta, jossa hän kuvailee Suomen laivaston suurinta tappiota. Kirja on julkaistu myös ruotsiksi nimellä Sju minuter på havet. Hän seurasi laivaston toimintaa hyvin tarkasti miinanlaskusta Hangon neuvostotukikohdan tulittamiseen ja kirjoitti siitä – sensuurin sallimissa rajoissa – kuvauksia, joita julkaistiin niin lehdissä kuin suositussa "TK-rintamakirjeenvaihtajat etulinjoilla" -kirjasarjassa. Hän teki käsikirjoitukset neljään elokuvaan, Simo Hurtta (1940), Elinan surma (1938), Paimen, piika ja emäntä (1938) ja Tukkijoella (1937).
Kirkkonummen Komeetta
Kirkkonummen Komeetta on perustettu toukokuussa 2000. Heti seuraavasta syksystä lähtien aloitettiin yleisöesitelmät, joita on pidetty kuukausittain paitsi kesällä. Esitelmien lyhennelmät julkaistaan verkossa ja Kirkkonummen Sanomissa.
Ted Forrest
Pokeriura
Forrest voitti kolme WSOP-turnausta vuoden 1993 aikana. 1990-luvun puolivälin jälkeen Forrest keskittyi käteispeleihin. Hän teki palasi kuitenkin WSOP-voittajaksi vuonna 2004, jolloin hän voitti kaksi turnausta. Sittemmin Forrest on keskittynyt seitsemän kortin avopokerin asemasta texas hold 'emiin, jossa hän on voittanut Professional Poker Tourin mestaruuden ja ollut World Poker Tourin finaalipöydässä neljä kertaa. Forrestia pidetään yleisesti yhtenä maailman parhaista stud-pelaajista maailmassa, mutta hän on viime vuosina voittanut myös useita hold 'em -turnauksia.
WSOP-rannekkeet
Forrestin kolme ensimmäistä ranneketta varastettiin. Toisen kahdesta jäljellä olevasta hän antoi tyttärelleen.
Swannin tie
Teoksen vastaanotto Suomessa
Holapan kritiikki kohdistuu suomennoksessa liian tunnontarkkaan pilkutukseen, joka akateemisuudessaan tukahduttaa proustilaisen proosan väljän liikehdinnän, vie ilman lauseita. Holapan mukaan runsaat relatiivilauseet ja pilkuin eristetyt adjektiivit olisi syytä useammin sulauttaa päälauseeseen, ja näin vältettäisiin töksähtely. Lisäksi sanavalinnoissa suomentajien – siis yleensä – kannattaisi aina tilaisuuden tarjoutuessa syrjäyttää Nykysuomen sanakirja ja luottaa omaan korvaansa.
Swannin tie: Combray
Juuri tässä osassa teosta ilmestyy Swann lukijan eteen. Niin syntyy myös kertojan intohimoinen kiintymys Guermantesin sukuun, ja tästä kiintymyksestä hän ei luovu koko teoksen aikana, kun hän on kerran tuohon niin vaikeasti lähestyttävään ja ihmeelliseen piiriin päässyt.
Kurt Jara
Ura pelaajana
Itävallan maajoukkuetta Jara edusti 59 maaottelussa tehden niissä 15 maalia. Hän oli mukana MM-kisoissa 1978 ja 1982.
Permanganaatti
Permanganaatti esiintyy usein esimerkiksi K+-kationin kanssa muodostaen kaliumpermanganaattia eli KMnO4:a.
Atari System
Varhaiset kolikkopelit olivat jokainen yksilöllisiä tiettyjä pelejä varten tehtyjä laitteita. Vuoden 1983 videopelilaman seurauksena kustannuksia oli karsittava, jotta pelit olisivat voitollisia. Atari siirtyi tuottamaan järjestelmälaitteistoa, jossa pelin operaattori ostaisi laitteiston vain kerran ja sen jälkeen ostaisi pelit.
The Last of Us
The Last of Us on myynyt yli 8 miljoonaa kappaletta. Peli sai yli kaksisataa vuoden peli -palkintoa, mikä tekee siitä kaikkien aikojen palkituimman videopelin. The Last of Us sai kiitosta muun muassa sen käsikirjoituksesta, ääninäyttelystä, äänisuunnittelusta, tasosuunnittelusta ja sävellyksestä. Lisäksi sen tarinaa kehuttiin hahmojen kehityksestä, alatekstistä, ihmisyyden tarkastelusta ja sen naishahmojen kuvauksesta. Pelistä julkaistiin päivitetty versio PlayStation 4:lle nimeltä The Last of Us: Remastered heinäkuussa 2014. Se sisältää lisäosan Left Behind, joka julkaistiin aiemmin PlayStation 3:lle helmikuussa 2014.
Tarinan kehitys ja asetelma
Druckmann vältti käsikirjoituksessa käyttämästä ”hienostunutta dialogia” ja piti kaiken ”lyhyenä ja luontaisena”. Yhteisöstrategi Eric Monacellin mukaan tarinan kantavat teemat ovat ”rakkaus, lojaalius ja vapahdus”, joiden tärkeyttä hän painottaa. Hänen kollegansa Arne Meyer sanoi, että pelin väkivalta sopii sen tarinaan. Pelisuunnittelija Anthony Newman sanoi pelin käsittelevän ihmisten reagoimista äärimmäisiin tilanteisiin paineen alla, mitä kuvataan väkivallan ja yhteenottojen kautta. Ryhmä oli kiinnostunut tarinan synkistä teemoista sen ”kauniin” asetelmaan rinnalla.
Musiikki
Kehityksen aikana Druckmann ja Straley kokosivat yhteen erilaisia musiikkikappaleita, joita he pitivät inspiroivina. Etsiessään säveltäjää pelille he huomasivat, että monet heidän keräämistään kappaleista oli säveltänyt Gustavo Santaolalla. Tästä syystä Sony otti yhteyttä Santaolallaan, joka suostui työskentelemään pelin soundtrackin parissa. Santaolalla oli innostunut pelistä kuultuaan, mistä se kertoo; hän oli aiemmin ollut halukas työskentelemään videopeleissä, mutta kieltäytyi työstä ellei sen keskipisteenä ollut sen tarina ja hahmot.
Palkinnot
The Last of Us on kaikkien aikojen palkituin videopeli yli 230 vuoden peli -palkinnolla. Se oli arvosteluja keräävien sivustojen Metacriticin ja GameRankingsin toiseksi korkeimmalle arvosteltu videopeli vuonna 2013 Grand Theft Auto V:n jälkeen. Ennen pelin julkaisua, se sai lukuisia palkintoja E3-tapahtumassa. Peli voitti vuoden peli -palkinnon muun muassa seuraavissa julkaisuissa: The A.V. Club, Canada.com, Cheat Code Central, Daily Mirror, The Daily Telegraph, Destructoid, The Escapist, GamesRadar, GameTrailers, Game Revolution, Giant Bomb, Good Game, Hardcore Gamer, IGN, International Business Times, Kotaku, Pelaaja, VG247, VideoGamer.com. Lisäksi se voitti vuoden pelin Annie-, Bafta-, Interactive Achievement- ja Game Developers Choice -palkinnot.
Rule, Britannia!
Sanat
And guardian angels sang this strain:
Will but arouse thy generous flame;
5 To thee belongs the rural reign;
O blest Isle! With matchless beauty crowned,
Lordi Rayleigh
Argonin löytäminen
Rayleigh huomasi vuonna 1892, että ilmasta eristetyn typen tiheys oli suurempi kuin ammoniakista hapettamalla valmistetun typen tiheys. Tästä hän päätteli, että ilmassa täytyy olla jotakin typpeä raskaampaa alkuainetta. Rayleigh ja skotlantilainen Sir William Ramsay ryhtyivät tutkimaan ilmaa tarkemmin ja havaitsivat kaasun spektristä uuden alkuaineen, jalokaasun, jolle he antoivat nimeksi argon. Rayleigh sai havainnostaan vuonna 1904 Nobelin fysiikanpalkinnon ja Ramsay taas Nobelin kemianpalkinnon. Myöhemmin he erottivat nesteytetystä ilmasta myös kolme muuta jalokaasua.
Merelbeke
Aiheesta muualla
left|thumb|250px|Merelbeken raatihuone
Ki (jumalatar)
Ki ("suuri") on sumerilainen maan jumalatar, maaemo. Joidenkin myyttien mukaan Ki on Ansharin ja Kisharin tytär ja taivaan jumala Anin puoliso. Kun maailmankaikkeus luotiin, otti An taivaan jumalan tehtävän ja Kistä tuli maan ja manalan henkilöitymä. Ki on ilman ja tuulen jumala Enlilin äiti, ja hän astui alas taivaasta yhdessä poikansa kanssa. Epäillään kuitenkin, ettei Kitä koskaan pidetty varsinaisena jumalana, jota olisi palvottu, sillä mitään merkkejä palvontamenoista ei ole löytynyt, ja jumalatar mainitaan vain harvoissa sumerilaisissa luomiskertomuksissa. Hän saattaa myös olla sama jumalatar kuin Uraš
Paatinjärvi
Paatinjärvi on Oulujoen vesistöön kuuluva järvi Oterman kylässä Vaalan kunnan pohjoisosassa Pohjois-Pohjanmaan maakunnassa. Järvi sijaitsee noin 25 kilometriä koilliseen Vaalan kuntakeskuksesta. Sen rannalla sijaitsevat Oterman kylän osa-alueet Paatinjärvi ja Velholanperä.
Martti (Turku)
Vuonna 2016 Martti IV:n tilastollisella pienalueella, jonka alue vastaa täysin kaupunginosaa, oli asukkaita 4 632. Väestöstä 7,8 % on alle 15-vuotiaita ja 19,3 % yli 65 vuotiaita. Suomea puhuu äidinkielenään 90,6 % väestöstä ja ruotsia 6,9 %. Muun kielisiä on 2,5 %.
Luhtakultasiipi
Elinympäristö ja elintavat
Luhtakultasiipi viihtyy laitumilla, kosteilla niityillä, soilla sekä jokien ja purojen rannoilla, vain harvoin kuivemmissa ympäristöissä. Satunnaisesti elinpaikkoja ovat myös aurinkoiset metsien aukkopaikat.
Lalla Romano
Romanon esikoisteos oli runokokoelma Fiore (1941). Hän julkaisi vielä kaksi runokokoelmaa, mutta tuotanto koostuu pääasiassa proosakirjallisuudesta. Hän kuvasi entisajan elämänoloja, kodin piirin tunteita. Parhaana on pidetty omaelämäkerrallista teosta La penombra che abbiamo attraversato (1964). Sen jälkeen hän julkaisi muitakin osin omaelämäkerrallisia teoksia, jotka sisältävät hienovarasta psykologiaa. Myöhemmät kaksi Nei mari estremi ja Un sogdo del Nord ovat täysin fiktiivisiä. Omaelämäkerrallinen päiväkirjanomainen runoelma La lune di Hvar ilmestyi 1991.
Jogurtti
Erikoisjogurtit
Kreikkalainen jogurtti on tavallista jogurttia sakeampaa ja proteiinipitoisempaa, koska siitä suodatetaan heraa pois sihtinä toimivan liinan avulla. Samalla sen laktoosipitoisuus alenee.
Vihermonninen
Vesiolot
Sopiva lämpötila on 22–28 °C, pH 5,8–8 ja vesi pehmeästä keskikovaan (°dH 2–30).
Röyksopp
Täysin tuntemattomuudesta esiin noussut Röyksoppin esikoisalbumi Melody A.M. myi yli miljoona kappaletta ja oli kriitikoiden arvostama julkaisu.
Kööpenhaminan tulkinta
pienoiskuva|200px|Elektroneilla tehdyn kaksoisrakokokeen tuottamia interferenssikuvioita. Kuvio muuttuu sitä selkeämmäksi mitä enemmän elektroneja osuu havaitsimelle. Kööpenhaminan tulkinta on eräs kvanttimekaniikan tulkinta. Sen kehittivät suurimmaksi osaksi Niels Bohr ja Werner Heisenberg yhteistyössä Kööpenhaminassa vuoden 1927 tienoilla. Bohr ja Heisenberg laajensivat Max Bornin kehittämää aaltofunktion todennäköisyystulkintaa. Heidän tulkintansa yrittää vastata muutamiin kvanttimekaniikan aalto-hiukkas-dualismin hämmentäviin kysymyksiin.
Seuraamuksia kokeesta
Alkuperäisestä Kööpenhaminan tulkinnasta on useita variantteja, joista suosituin pohjautuu konsistentin historian ("Copenhagen done right?") ja kvanttidekoherenssin käsitteeseen, joka sallii meidän laskea "mikroskooppisen" ja "makroskooppisen" maailman välisen epäselvän rajan. Muut variantit eroavat aaltomuotoon liitetyn "todellisuuden" määrässä.
Kymijoen vesistö
Vesistöalueen sijainti
Suurella valuma-alueella on naapurivesistöjä paljon. Kokemäenjoen vesistöllä (35) on sen kanssa pitkä yhteinen vedenjakaja ja samoin on idässä Vuoksen vesistöllä (04). Vuoksen vesistöstä länteen sijaitsee useita Suomenlahden ja Kymijoen vesistön välissä olevia pieniä reunavesistöjä, jotka ovat Kymijoen itäpuolella idästä länteen lueteltuna Hounijoen vesistö (06), Vilajoen vesistö (08), Urpalanjoen vesistö (09), Virojoen vesistö (11), Vehkajoen vesistö (12) ja Summanjoen vesistö (13), sekä Kymijoen länsipuolella niitä ovat Taasianjoen vesistö (15), Koskenkylänjoen vesistö (16) ja Porvoonjoen vesistö (18). Porvoonjoen ja Kokemäenjoen vesistöt kohtaavat täällä toisensa. Kokemäenjoen vesistön pohjoispuolella on Pohjanlahteen laskevia reunavesistöjä, etelästä alkaen lueteltuina Ähtävänjoen vesistö (47), Kruunupyynjoen vesistö (48), Perhonjoen vesistö (49), Lestijoen vesistö (51), Kalajoen vesistö (53) ja Pyhäjoen vesistö (54). Pyhäjoen vesistö kohtaa täällä Vuoksen vesistön. Näin on käyty koko Kymijoen vesistön ympäri.
Live from the Atlantic Studios
Live from the Atlantic Studios on australialaisen hard rock -yhtye AC/DC:n live-albumi, joka sisältyy vuonna 1997 julkaistuun Bonfire-boksiin. Albumi äänitettiin livenä Atlantic Records -studiolla New Yorkissa joulukuussa vuonna 1977. Kaikki kappaleet on tuottanut George Young. Ennen kuin tämä albumi julkaistiin Bonfire -box-setissä, se julkaistiin bootlegina eli laittomasti.
Marlene Ahrens
Marlene Ahrens Ostertag (27. heinäkuuta 1933 Concepción – 17. kesäkuuta 2020 ) oli chileläinen keihäänheittäjä. Hän saavutti olympiahopeaa Melbournessa 1956 tuloksella 50,38 m. Hän on ainoa olympiamitalin saanut chileläinen nainen.
Dimetyylisulfoksidi
DMSO:ta on markkinoitu 1960-luvulla Pohjois-Amerikassa kivun lievittämiseen ja nivelsairauksien hoitoon. Koska DMSO:n tehosta ja turvallisuudesta analgeettina (kipulääkkeenä) ei ollut riittävästi näyttöä, sen myynti luontaistuotteena tai ravintolisänä on nykyään kielletty. Elimistössä osa DMSO:sta metaboloituu metyylisulfonyylimetaaniksi eli MSM:ksi, jota markkinoidaan luontaistuotteena.
Kiviset ja Soraset
Elokuvat
Animaatiosarjaan perustuvia oikeilla näyttelijöillä tehtyjä elokuvia on kaksi:
Sosiaalinen kirjanmerkki
Historia
Jaettujen online-kirjanmerkkien konseptin synty ajoittuu huhtikuuhun 1996 kun silloin julkistettiin itList, jonka ominaisuuksiin kuului julkiset ja yksityiset kirjanmerkit. Seuraavan kolmen vuoden aikana online kirjanmerkkipalvelut tulivat kilpailijoiksi kaupallisille yrityksille kuten Backflip, Blink, Clip2, ClickMarks, HotLinks, ja muille markkinoille tulijoille. Ne tarjosivat kansioita kirjanmerkkien organisointiin ja muutamat palvelut lajittelivat kirjanmerkit kansoihin (erilaisilla tarkkuuksilla). Blink-palvelu sisällytti selaimiin painonapit kirjanmerkkien tallettamiseen .Backflip mahdollisti käyttäjille lähettää kirjanmerkkejä toisille käyttäjille ja näyttää "Backflip this page" -painonappeja partnerien verkkosivuilla. Liiketoiminnallisten mallien puutteen vuoksi tämä aikainen sosiaalisten kirjanmerkkiyritysten sukupolvi epäonnistui kun dot.com:in kupla puhkesi. Backflip sulkeutui sitaatiin "economic woes at the start of the 21st century". Vuonna 2005, Blinkin perustaja sanoi: "I don't think it was that we were 'too early' or that we got killed when the bubble burst. I believe it all came down to product design, and to some very slight differences in approach."
Trevor Elhi
Trevor Elhi (s. 11. huhtikuuta 1993 Tallinna, Viro) on virolainen jalkapalloilija. Pelipaikaltaan hän on vasen laitapuolustaja. Elhi edustaa Meistriliigassa pelaavaa FCI Levadiaa.
Tšernobylin ydinvoimalaonnettomuus
Ukraina arvioi onnettomuuden jälkikustannuksiksi 150 miljardia Yhdysvaltain dollaria vuosina 1986–2000, mikä on 5–7 % Ukrainan valtion budjetista. Ydinonnettomuus ja sen hoito oli yksi niistä syistä, joiden vuoksi Neuvostoliitto lakkautettiin vuonna 1991.
Tšernobylin reaktori
pienoiskuva|RBMK-reaktori poikkeaa huomattavasti [[kevytvesireaktorista. Reaktori koostuu joukosta pieniä kanavia, joiden kansien päällä kuvassa työskennellään. Lisäksi hidastinaineena on tulenarka grafiitti. Yleisemmin hidastusaineena käytetään vettä. Kuva Ignalinan ydinvoimalasta.]]
Onnettomuuden syyt
Neuvostoliitto ja sen seuraajavaltiot siirtyivät länsimaissa käytettyihin suunnittelun, käytön, valvonnan ja turvallisuuskulttuurin toimintatapoihin vasta asteittain Tšernobylin onnettomuuden jälkeen. Osittain muutos on edelleen kesken. Lisäksi Tšernobylin voimalaitoksessa ja sen käytössä ilmeni huomattava määrä merkittäviä puutteita, jotka pahensivat onnettomuutta ja kasvattivat muunlaisten onnettomuuksien riskiä mutta jotka eivät kuitenkaan olleet suoranaisena syynä onnettomuudelle.
María Colón
María Caridad Colón Rueñes (s. 25. maaliskuuta 1958 Baracoa) on entinen kuubalainen keihäänheittäjä. Hän voitti kultaa vuoden 1980 kesäolympialaisissa Moskovassa.
Tšernobylin ydinvoimalaonnettomuus
Onnettomuus
Lauantaina huhtikuun 26. päivänä voimalan neljännen reaktorin määräaikaishuollon alkaessa oli sovittu tehtäväksi koe. Kokeessa oli tarkoituksena selvittää, pystyykö hidastuva generaattori tuottamaan sähköä jäähdytysjärjestelmälle niin kauan, että varajärjestelmät saadaan päälle. Jotta koe voitiin tehdä, muun muassa hätäjäähdytysjärjestelmä ja reaktorin pikasulkujärjestelmä kytkettiin määräysten vastaisesti pois päältä. Reaktorin tehoa pudotettiin sallitun raja-arvon alapuolelle.
Reaktorin normaali lämpöteho oli 3 200 megawattia. Koe oli tarkoitus tehdä 700 megawatin teholla. Tehon alentaminen aloitettiin 25.4. klo 1.00, mutta se jouduttiin keskeyttämään klo 13 noin 1 600 megawatin tasolle yhdeksäksi tunniksi Ukrainan sähkön tarpeen kattamiseksi. Kun tehon laskua jatkettiin, reaktorin todellinen lämpöteho putosi operaattorivirheen takia 30 megawattiin. Reaktorin normaalisti tuottaman fissiotuotteen ksenon-135:n pitoisuus alkoi nousta. Reaktorin teho saatiin nostettua 200 megawattiin. Ksenon-135:n neutroniabsorption ylittämiseksi säätösauvoja päätettiin vetää reaktorista ulommas kuin turvallisuusmääräykset sallivat. Myös vesipumput, joita generaattorin oli tarkoitus käyttää, oli käynnistetty. Veden virtaus ylitti turvallisuusmääräykset. Koska myös vesi absorboi neutroneja, täytyi sitä kompensoida vetämällä säätösauvoja ulos toimivan reaktion ylläpitämisen vuoksi. Reaktoria käytettiin vaarallisessa ja epävakaassa tilassa.
Kello 1.23.40 operaattorit laukaisivat reaktorin pikasulun ilmeisesti tarkoituksena lopettaa koe, joka näytti sujuneen onnistuneesti. Pikasulussa säätösauvat työnnetään reaktoriin sen pysäyttämiseksi. Länsimaisilla reaktoreilla se tapahtuu lähes välittömästi, mutta RBMK:ssa se kesti noin 18–20 sekuntia. Suunnitteluvirheen takia säätösauvojen alapuolella olevat grafiittijatkeet syrjäyttivät aluksi jäähdytysvettä reaktorin sydämessä, minkä takia reaktorin teho nousi. Lämpötila nousi reaktorissa niin paljon, että sen metalliosat alkoivat pehmetä ja säätösauvat jumittuivat.
Viranomaisten toiminta
Slavutytš rakennettiin vuoden 1986 Tšernobylin ydinvoimalaonnettomuuden jälkeen saastuneesta Prypjatista evakuoitujen asuinpaikaksi. Kaupungin rakennus alkoi vuonna 1986 pian onnettomuuden jälkeen, ja ensimmäiset asukkaat muuttivat sinne lokakuussa 1988. Slavutytš sijaitsee noin 50 kilometrin päässä onnettomuuspaikalta itään. Ennen rakennustöiden alkua alue peitettiin kahdella metrillä puhdasta maata.
Vaikutukset Suomessa
Suomalaiseen politiikkaan onnettomuudella oli merkittävät ja pitkäkestoiset vaikutukset. Suunnitteilla ollut hanke uuden ydinvoimalan rakentamiseksi keskeytettiin. (Atomivoimaloiden tilaaminen väheni maailmanlaajuisesti.) Tšernobylin onnettomuuden jälkeen ydinvoiman kannatus Suomessa oli 15 %. Vielä vuonna 1993 eduskunta äänesti ydinvoimahanketta vastaan. Myöhemmin ydinvoiman kannatus palasi onnettomuutta edeltäneelle tasolle. Silti yli puolet suomalaisista vastusti vuonna 2008 Yleisradion teettämän kyselyn mukaan ydinvoiman lisärakentamista. Huoli ilmastonmuutoksesta on nostanut ydinvoiman kannatusta siten, että Energiateollisuus ry:n vuonna 2019 teettämässä kyselyssä 49 % suhtautui myönteisesti ydinvoimaan ja vain 15 % kielteisesti.
Suomen kannalta melko kyseenalaista julkisuutta herätti Suomen viranomaisten hidas tiedottaminen onnettomuudesta. Vaikka kohonnut säteilytaso huomattiin jo sunnuntaina, asiasta tiedotettiin vasta maanantaina. Syyksi esitettiin mm. virka-ajan alkamista maanantaina. Koska onnettomuus tapahtui Neuvostoliitossa ja ensimmäiset tiedot siitä saatiin Ruotsin kautta, tiedottamisen hitaus tulkittiin Länsi-Euroopassa – etenkin Ruotsissa – uudeksi oireeksi suomettumisesta, mikä suututti presidentti Mauno Koiviston. On väitetty, että syy tiedonkulun kangerteluun oli Suomessa juuri silloin ollut virkamieslakko, vaikka poliittinen vastuu sysättiin julkisuudessa sisäministeri Kaisa Raatikaisen niskaan. Poliitikot puolestaan syyttivät asiasta Yleisradiota.
Vaikutukset Neuvostoliitossa
Vuonna 2017 Process Safety and Environmental Protection -lehden erikoisnumerossa julkaistiin tutkimus, jota johti prof. Philip Thomas Bristolin yliopistossa Yhdistyneessä kuningaskunnassa ja johon osallistuivat Manchesterin ja Warwikin yliopistot sekä Lontoon avoin yliopisto. Tutkimuksen mukaan toista evakuointia vuonna 1990, joka koski 220 000 ihmistä, ei voida pitää perusteltuna nykytiedon perusteella, koska evakuoinnista aiheutui ihmisille enemmän haittaa kuin siitä oli hyötyä. Ilman evakuointia pahiten saastuneella alueella asuneiden 900 ihmisen laskennallinen elinajanodote olisi lyhentynyt tutkimuksen mukaan maksimissaan vain noin 3 kuukautta. Evakuointi aiheuttaa tyypillisesti paljon suuremman keskimääräisen elinajan lyhenemisen tutkimuksen tekijöiden mukaan.
Vaikutukset voimalan lähiluontoon
Neljän kuukauden kuluttua onnettomuudesta evakuointialueen sisällä havaittiin kuitenkin jo 50 eri lintulajia, eikä kuolleita lintuja löydetty lainkaan. Myöskään evakuointialueesta etäämmällä laiduntaneessa karjassa ei ole havaittu merkittäviä muutoksia tai mutaatioita.
Osteopatia
Haitat
Selkärangan manipulaatihoidon haittoja ei ole tutkittu systemaattisesti, mutta tapaustutkimusten perusteella on arvioitu, että komplikaatioriski on vähäinen. Niskan alueen manipulaatio voi aiheuttaa vakavia haittoja, ja sitä ei suositella.
Koulutus
Ortopedisen osteopatian koulutuskeskus (OOKK)) järjestää yksityisenä oppilaitoksena osteopatian koulutusta Helsingissä Pasilassa. Koulutuksen tavoitteena on tuottaa tuki- ja liikuntaelimistön vaivojen hoitoon keskittyneitä ammattilaisia, jotka käyttävät työssään erityisesti manuaalista terapiaa sekä terapeuttista harjoittelua. Edellytyksenä oppilaaksi pääsylle on aiempi terveydenhuollon ammattitutkinto, kuten lääkäri, fysioterapeutti tai koulutettu hieroja.
Kokis
thumb|right|Perhosenmuotoista kokista Kokis (sinhali: කොකිස්, tamili: கொக்கிஸ்) on srilankalainen uppopaistettu rapea ruoka, joka tehdään riisijauhoista ja kookospähkinän maidosta. Vaikka kokista pidetään perinteisenä srilankalaisena ruokana, sen uskotaan olevan kotoisin Alankomaista. Kokis on tärkeä ruoka juhlittaessa singaleesien ja tamilien uutta vuotta.
JYPin SM-liigakausi 2009–2010
thumb|left|JYPin voittoprosentti kaudella 2009-2010 (13. joulukuuta)
Lähtökohdat
JYP oli ennen kauden alkua myynyt eniten maaleja takoneen sentterinsä Jarkko Immosen Venäjälle KHL:ssä pelaavalle Ak Bars Kazanille. Myös Hippoksena paremmin tunnettu Synergia Areenaa laajennettiin. Katsojakapasiteetti nousi 4618:aan.
Mussendenin temppeli
Mussendenin temppeli on pieni ympyränmuotoinen rakennus, joka sijaitsee Atlantin valtameren  rantajyrkänteellä lähellä Castlerockia Pohjois-Irlannissa.
Cécile Chaminade
Cécile Chaminaden tuotanto käsittää kamari- ja orkesteriteosten lisäksi yhteensä noin 200 pianokappaletta ja noin 150 yksinlaulua. Hänen ensiesiintymisensä Yhdysvalloissa tapahtui Philadelphian orkesterin solistina 7. marraskuuta 1908, kun hän esitti orkesterin kanssa konserttikappaleensa pianolle ja orkesterille. Häntä arvostettiin konserttipianistina erityisesti Ranskassa ja Saksassa.
Psykologi
Ammattietiikka
Ammattieettiset pääperiaatteet ovat
Jason Lamy Chappuis
Maailmancup
Lamy Chappuis osallistui ensimmäisen kerran maailmancupiin kaudella 2003–2004, jolloin hän sijoittui parhaimmillaan Lahden sprintissä 23:nneksi. Seuraavalla kaudella hän oli 16. Kuusamon sprinttikilpailussa. Kaudella 2005–2006 tapahtui hänen läpimurtonsa maailman huipulle. Hyvänä mäkihyppääjänä tunnettu Lamy Chappuis voitti Sapporossa 19. maaliskuuta 2006 sprintin ja nousi kaudella yhteensä neljä kertaa palkintokorokkeelle. Hän sijoittui maailmancupin kokonaiskilpailussa ja sprintticupissa viidenneksi.
Tzína Bacháouer
Bacháouer piti ensimmäisen resitaalinsa Ateenassa 8-vuotiaana ja opiskeli Ateenan konservatoriossa Waldemar Freemanin johdolla. Lähdettyään Pariisiin hän sai opetusta Alfred Cortotilta. Orkesterin kanssa hän konsertoi ensimmäisen kerran vuonna 1932. Vuosina 1933–35 hän sai ajoittaista ohjausta Sergei Rahmaninovilta Ranskassa ja Sveitsissä.
Mott the Hoople
Alkuajat: 1969–1971
Mott the Hooplen toinen albumi, vuonna 1970 ilmestynyt Mad Shadows, menestyi sekin kaupallisesti heikosti. Kolmas albumi oli vuonna 1971 julkaistu country-vivahteinen Wildlife, jota myytiin kahta edeltäjäänsäkin vähemmän. Heikosta kaupallisesta menestyksestä huolimatta Mott the Hoople oli saavuttanut Britanniassa kulttisuosiota jatkuvalla kiertämisellään. Royal Albert Hallissa heinäkuussa 1971 järjestetyssä konsertissa syttyi pienimuotoinen kahakka, jonka vuoksi Royal Albert Hall kielsi rock-konsertit vuosiksi. Yhtyeen neljäs albumi Brain Capers (1971) havainnollistikin aiempia levyjä enemmän yhtyeen live-esiintymisten energiaa. Kun tämäkin levy myi heikosti, Mott the Hoople oli valmis hajoamaan.
Nousu menestykseen: 1972–1974
Ariel Bender toi yhtyeen lava-show’hun uutta virtaa, mutta studiossa hänen panoksensa oli vähäinen. Siksi Ian Hunter oli nyt Mott the Hooplessa sekä johtaja, lauluntekijä että tuottaja. Uusi kokoonpano julkaisi keväällä 1974 albumin The Hoople, joka nousi Britanniassa listan 11:nneksi ja Yhdysvalloissa 28:nneksi. Albumin singlehitti oli ”The Golden Age of Rock 'n' Roll”, ja lisäksi sillä on jo aiemmin singlenä ilmestynyt ”Roll Away the Stone”. Vuonna 1974 julkaistiin myös konserttitaltiointi Live, joka oli äänitetty ennen The Hooplea.
Tammikuun valiokunta
Tapahtumien taustaa
Venäjän keisari Nikolai I:n kuoltua ja Aleksanteri II:n noustua valtaistuimelle Suomen kansan keskuudessa heräsi toiveita uudistuksista. Samaa tunnetta ei tosin ollut Suomea hallitsevan senaatin jäsenten keskuudessa. Toisena pääsiäispäivänä eli 25. maaliskuuta 1855 suuriruhtinas kävi henkilökohtaisesti senaatissa ja saneli pöytäkirjaan seuraavan ohjelmatoivomuksen.
Suuriruhtinas Aleksanteri II oli käskenyt 9. toukokuuta 1859 senaattia ja Suomen kenraalikuvernööriä laatimaan luettelon niistä toimista, jotka edellyttäisivät maapäivien koollekutsumista. Tämä luettelo toimitettiin hallitsijalle vuoden 1861 alussa kun senaatti oli saanut vaaditun luettelon valmiiksi.
CivCity: Rome
Pelaaminen
Jokaisessa tuottavassa rakennuksessa on työntekijöitä, jotka ovat kaupungin asukkaita. Jotta asukkaat olisivat tyytyväisiä, kaupungissa täytyy olla tarpeeksi ruokaa, työpaikkoja, asuntoja ja yleellisyyksiä. Myös kaupungin sivistyksen taso vaikuttaa asukkaiden tyytyväisyyteen. Siihen voi vaikuttaa rakentamalla esimerkiksi puistoja, temppeleitä ja gladiaattoriareenoita. Jos kaupungin yleinen mieliala on negatiivinen, asukkaat alkavat muuttaa pois.
Tiitisen lista
Käsitteistöä
Suomen ulkopoliittinen johto linjasi Stasi-aineiston tiedot julkisiksi keväällä 2000. Lipposen toisen hallituksen avoimuuslinjauksen hyväksyi presidentti Tarja Halonen.
Alma Median kesällä 2007 teettämän mielipidekyselyn mukaan vajaa kolmannes suomalaisista haluaisi suomettumisen ajan poliitikkojen tekemisten tarkempaa tutkimista, kun taas 51 prosenttia vastanneista ei pitänyt sitä tarpeellisena. Tutkimusta varten haastateltiin puhelimitse 1 001 15–79-vuotiasta suomalaista. Alma Median Helsingin toimitus kysyi heinäkuussa 2007 joidenkin entisten ministerien ja muiden johtavien poliitikkojen kantoja Stasi-kysymykseen. Sauli Niinistö, Johannes Koskinen, Suvi-Anne Siimes, Kimmo Sasi, Ben Zyskowicz, Esko Aho, Päivi Räsänen, Heidi Hautala, Eero Heinäluoma ja Tuija Brax kannattavat avoimuuden linjaa. Alma Median Helsingin toimituksen hallituslähteiden mukaan ministereitä oli neuvottu olemaan vastaamatta mielipidetiedusteluihin. Kyselyyn vastasi vain kaksi ministeriä kahdestakymmenestä.
Vantaanjoki
Luhtaanmäenjoki
Lepsämänjokeen lännestä laskee sen yläjuoksulla vielä myös Vihdin Selin kylästä alkunsa saava Hangasjoki.
Kytäjoki
Kytäjoki laskee Vantaanjokeen lännestä Hyvinkäällä. Sen valuma-alueen suurimmat järvet ovat lyhyen järvireitin Hyvinkään Kytäjällä ja sen pohjoispuolisella metsäalueella muodostavat Kytäjärvi Hyvinkäällä, Suolijärvi Hyvinkään ja Riihimäen rajalla ja Hirvijärvi Hyvinkään, Riihimäen ja Lopen rajalla.
Joen nimi
Vantaanjoki eli Vantaa on kirjattu joen nimeksi jo 1500-luvulta lähtien. Kirjallisissa lähteissä se on ollut ruotsiksi muodossa ''Vanda å. Seme fl. 1595, Vanta 1613, Vanda fluss noin 1635 ja Wanda'' 1662. Suomeksi nimi on esiintynyt 1500-luvulla muodossa Vanda, 1833 Wandanjoessa, Wantaanjoki 1878. Joen nimen on katsottu pohjautuvan joen latvalla, Hausjärven kunnan kylännimeen Vantaa (Wandas 1539, Vanda 1543). Nimistötutkija Saulo Kepsu on esittänyt kylän saaneen nimensä tulevan Erkylänjärveltä. Tätä on aiemmin nimitetty Vantaanjärveksi ( < Vanantaanjärvi; mahdollisesti Janakkalan Vanaantaan kylän eräjärvi (Wandois Träsk 1782). Vanaantaka kertoo nimen lukeutuvan Vanajaveteen kytkeytyviin Vanaja-nimiin. Joki on ollut tärkeä kulkureitti Vanajan Hämeestä Suomenlahden rannikolle.
Ympäristövahingot
Vantaanjoen vakavimpia ympäristövahinkoja oli elokuussa 1995 Riihimäellä Havin tehtaalla sattunut vuoto. Jokeen pääsi inhimillisen erehdyksen seurauksena noin 15 000 litraa astianpesuainetta, minkä seurauksena joen vesi vaahtosi useiden päivien ajan ja tuhansia kaloja kuoli. Tapaus johti ympäristörikostutkintaan ja Havilla työskennellyt laitosmies tuomittiin sakkoihin. Havi maksoi syksyllä 1996 Helsingin ja Vantaan kaupungeille sekä Vantaanjoen kalastuskunnalle runsaan 300 000 markan vahingonkorvaukset.
Kandlan satama
Se on rahtimäärällä mitattuna Intian suurin satama. Sataman vuotuinen kokonaisrahtimäärä vuonna 2018 oli 110,10 miljoonaa tonnia (4/2017-3/2018). Tällä rahtimäärällä se lukeutuu maailman 50 suurimman rahtisataman joukkoon, vaikkei Amerikan satamaviranomaisten yhdistyksen (AAPA) maailman suursatamien valikoiva tilasto tätä satamaa huomannutkaan useiden Kiinan suursatamien tapaan.
Gymnocharacinus bergii
Gymnocharacinus bergii on tetrojen (Characidae) heimoon kuuluva kalalaji. Se on sukunsa Gymnocharacinus ainoa laji. Lajia tavataan Etelä-Amerikassa. Kalan uhanalaisuusluokitus on Kansainvälisen luonnonsuojeluliiton mukaan äärimmäisen uhanalainen. Lajia tunnetaan vain Arroyo Valchetan lähdevesistä. Sen esiintymisalue on alle kymmenen neliökilometriä, ja sen populaation uskotaan olevan pahasti pirstaloitunut.
Luettelo kansoista
Uralilaiset kansat
Obinugrilaiset kansat hantit | mansit
Korruptio Japanissa
Kartellit
Japanin ‘dango’ -järjestelmässä julkisten töiden hakijat ovat ennakkoon laittomasti keskenään sopineet, kuka voittaa tarjouskilpailun, vaikka useampi toimija tekee tarjouksen.
Jeanne d’Arc
Jeanne d’Arc [ʒan daʁk] eli ”Orléansin neitsyt” (La Pucelle d’Orléans) (6. tammikuuta 1412 Domrémy, Ranskan kuningaskunta – 30. toukokuuta 1431 Rouen, Ranskan kuningaskunta) on Ranskan kansallissankari ja katolisen kirkon pyhimys.
Maineen palautus ja myöhempi perintö
Seuraavien vuosisatojen aikana Jeanne saavutti myyttisen maineen ja häntä alettiin pitää Ranskan suojelus­pyhimyksenä. Virallisesti hänet kuitenkin julisti pyhimykseksi eli kanonisoi vasta paavi Benedictus XV vuonna 1920. Hänen elämän­vaiheistaan on kirjoitettu monia kirjoja. Vuosina 1870–1871 käydyn Saksan–Ranskan sodan jälkeen Jeannen palvonta sai entistä suuremmat mittasuhteet. Hänen kunniakseen pystytettiin lukuisia patsaita, joiden määräksi vuoteen 1910 mennessä laskettiin 20 000. Talo, jossa Jean d’Arc majoittui ollessaan Orléansissa, on jälleenrakennettu 1960-luvulla. Talo tunnetaan nimellä Maison de Jeanne d’Arc, ja siinä toimii nykyään Jeanne d’Arc -museo.
Emma Kete
Kete on pelannut seuratasolla kotimaansa lisäksi Kanadassa, Englannissa, Suomessa, Australiassa, Saksassa ja Yhdysvalloissa.
Kostianvirran taistelu
Kostianvirran taistelu oli osa suurta Pohjan sotaa ja se käytiin 6. lokakuuta 1713 Pälkäneellä Kostianvirran luona.
Taustaa
Pietari Suuri näki Suomen paitsi ruotsalaisten tukialueena uuteen pääkaupunkiin Pietariin suuntautuvalle hyökkäykselle, Suomen valloituksen avaavan venäläisille lyhimmän tien Tukholmaan. Syyskuussa 1713 Venäjän armeija lähti etenemään Helsingistä kohti Hämeenlinnaa poistaakseen sinne vetäytyneen Ruotsin armeijan uhan selustastaan. Suomea puolustavien joukkojen johtoon oli juuri nimitetty kenraali Armfelt, joka asettui puolustukseen Mallasveden ja Pälkäneveden väliselle Kostianvirralle. Eversti Stiernschanzin johdolla järvikapeikkoon oli varustettu yötä päivää puolustusasemia. Puolustusarmeija oli liian pieni lyömään venäläiset ja sen taktiikkana oli hidastaa vihollisen etenemistä ennen vahvistusten saapumista; kuninkaallinen senaatti oli kesällä päättänyt lähettää itsensä valtaneuvos, kreivi von Fersenin 9 000–10 000 miehen vahvistusten kanssa Suomeen ). Lisäksi jatkuva perääntyminen oli heikentänyt ruotsalaisten puolustustahtoa, eikä Armfelt siksikään voinut enää jatkaa edeltäjänsä tapaan vetäytymistä vastarinnatta.
Louis Vierne
Tuotannosta
thumb|Gargouilles thumb|120px|left|Chimera
Messuja vai sinfonioita
Varsin vaihtelevaa ja arvoituksellista musiikkia sisältyy 24 Fantasiakappaleesen (Pièces de Fantaisie), jotka on jaettu neljäksi sarjaksi. Joka sarjan rakenne on sama kuin messun: Entrée - Introït - Offertoire - Élévation - Communion - Sortie. Toisaalta kukin sarja voisi olla pieni urkusinfonia. Säveltäjän ajatus lienee ollut, että harjoitellessaan näitä kappaleita tulevat urkurit saisivat samalla tuntuman messuun.
Urkuharmonillakin soitettavaksi sopivat vaatimattomammat 24 vapaan tyylin kappaletta. Näihin sisältyy urkuriveljelle René Viernelle omistettu viehättävä Carillon (de Longpont). Longpont on kunta Aisnen departementissa Villers-Cotterêts'n ja Soissonsin välillä, ja vieraillessaan siellä Vierne ihastui siellä olleen kappelin kellojen sointiin. Hän ei myöhemmin enää tunnistanut sitä, koska yksi kelloista oli vaihdettu.
Kansalaisuskonto
Käsitteen alkuperä
Käsitettä kansalaisuskonto (religion civile) käytti ensimmäistä kertaa ranskalainen filosofi Jean-Jacques Rousseau vuonna 1762 ilmestyneessä teoksessaan Yhteiskuntasopimuksesta. Rousseau jakoi uskonnon ihmisten sisäiseen eli perinteiseen järjestäytyneeseen uskontoon ja yksityiseen eli kansalaisen uskontoon. Kansalaisten uskonto antoi maalle sen omat erityiset jumalansa sekä suojelijansa, sillä oli omat opinkappaleensa sekä rituaalit ja lakien määräämät ulkonaiset jumalanpalvelukset.
Rissalan lentoturma
Onnettomuuden syyt
Turman tutkinta perustui silminnäkijähavaintoihin ja turmakoneen moottorien tutkimukseen. DC-3:n ohjauslaitteista ei löytynyt vikoja. Mustien laatikoiden puuttuminen vanhasta lentokoneesta vaikeutti tutkintaa. Tutkinnan mukaan onnettomuuden alkusyy oli yhden sylinterin pakoventtiilikoneiston murtuminen koneen oikeassa moottorissa. Tutkijalautakunta oletti, että koneen miehistön huomio kiinnittyi itse moottorihäiriöön eikä lentämiseen yhdellä moottorilla. Oletettiin, että miehistö oli saanut vaikutelman alkavasta moottoripalosta ja ryhtynyt sen vaatimiin toimiin. Tällöin kalliita sekunteja oli menetetty eikä aikaa käytetty itse koneen ohjaamiseen, jolloin lennon loppuvaiheissa korkeutta on menetetty tuhoisin seurauksin.
Muuta
Onnettomuudessa kuollut kansanedustaja Kirsti Hollming oli turmakoneen matkustajana sattumalta. Hän ei kuulunut maanpuolustuskurssin osanottajiin, vaan oli Kuopiossa puhumassa paikallisten kokoomusnaisten tilaisuudessa. Menomatkalla Hollming oli tavannut kansanedustaja Arto Merisaaren, joka järjesti hänelle paikan onnettomuuskoneeseen, jotta Hollming ehtisi ajoissa seuraavana aamuna eduskunnassa pidettävään valiokuntakokoukseen.
Youssef Msakni
Ura
M'sakni aloitti jalkapalloilun Stade Tunisienin junioreissa, josta hän siirtyi heinäkuussa 2008 Espéranceen. Hän saavutti menestystä heti ensimmäisellä kaudellaan voitettuaan Tunisian pääsarjan mestaruuden lisäksi Arabian Mestarien liigan, sekä Pohjois-Afrikan Cup-voittajien cupin.
Muhammed
Muhammedin nimiin pannut saavutukset ovat poikkeuksellisia, sillä hänen katsotaan paitsi perustaneen maailmanuskonnon, myös antaneen sille omaan esikuvaansa perustuvan jumalallisen lain, šarian, sekä perustaneen islamilaisen valtion, josta kasvoi Lähi-idän suurvalta. Monissa arvioissa Muhammedia onkin pidetty kaikkien aikojen vaikutusvaltaisimpana ihmisenä.
Syntymä ja varhaisvuodet
Kun Muhammed oli 35-vuotias, hän osallistui katon rakentamiseen Kaaban temppelille. Erään tarinan mukaan neljä heimoa riiteli siitä, kuka saa asettaa mustan kiven paikalleen. Sovittiin, että ensimmäinen, joka sattuu paikalle, saa ratkaista asian. Se oli Muhammed. Hän nosti kiven kankaan päälle ja kehotti kutakin heimoa tarttumaan kankaaseen yhdeltä kulmalta ja nostamaan kiven yhdessä. Näin ongelma ratkesi.
Ensimmäiset ilmestykset
Muhammedille ilmestyksiä välittänyt enkeli oli myös Raamatun evankeliumeissa mainittu Gabriel. Gabrielin sanat löytyvät Koraanin 96. suurasta al-Alaq (Alkion tai Hyytyneen veren suura), joka oli siten ensimmäinen, joka Muhammedille ilmoitettiin. Tabari kertoo Ibn Ishaqia lainaten, että Muhammed järkyttyi asiasta ja päätti surmata itsensä hyppäämällä rotkoon saadakseen rauhan. Itsemurhan esti enkeli Gabriel, joka ilmestyi uudelleen Muhammedille. Ibn Hisham jättää tarinan kertomatta.
Ensimmäinen, joka uskoi Jumalaan ja hänen lähettilääseensä oli Khadija. Alun jälkeen Jumalan lähettilään ilmestykset lakkasivat joksikin aikaa, kunnes Gabriel ilmestyi jälleen ja toi hänelle Keskipäivän suuran (93: 1–8). Sitten säädettiin rukouksen velvollisuus ja Jumalan lähettiläs alkoi rukoilla. Koraanin laskeutuminen Jumalan lähettiläälle alkoi ramadanina, ja siitä kertoo Voiman suura (97).
Sota Mekkaa vastaan
Niin sanotussa Vallihautasodassa mekkalaiset hyökkäsivät Medinaan juutalaisten liittolaistensa kanssa. Muhammed antoi kaivaa Medinan ympärille vallihaudan, joka esti vihollisten aikeet. Quraizanin heimoon kuuluneet juutalaiset olivat neuvotelleen viholliseen liittymisestä, mutta eivät olleet toteuttaneet aietta. Kun mekkalaiset olivat poistuneet Muhammed järjesti quraizalaisten juutalaisten joukkomurhan. Ibn Hisham kertoo: "Kun quraizalaiset olivat antautuneet, Jumalan lähettiläs vangitsi heidät Bint al-Harithin taloon. Sitten hän lähti Medinan torille - tämä on yhä samalla paikalla - kaivautti sinne kaivantoja ja lähetti hakemaan quraizalaisia. Hän hakkautti heidän kaulansa poikki noiden kaivantojen partaalla. Quraizalaiset tuotiin teloitettavaksi pieninä ryhminä." Ibn Hishamin mukaan surmattujen määrä oli 600–900. Naisten joukosta Muhammed valitsi itselleen jalkavaimoksi juutalaisen naisen Raihana bint Zaidin.
Jumalan profeetan kuolema
Ibn Hisham ei ilmoita Muhammedin tarkkaa kuolinpäivää, mutta al-Tabarin 900-luvulla tehdyn historian mukaan Muhammed kuoli maanantaina Rabi -kuun 12. päivänä eli syntymäpäivänään vuonna 632. Tunnettu arabihistorioitsija Ibn Kathir katsoi 1300-luvulla, että samalla päivämäärällä tapahtuivat myös ilmoitusten alkaminen, Muhammedin taivasmatka ja hidzra. Tabarin kertoman mukaan Muhammedin ikä hänen kuollessaan oli joko 60, 63 tai 65 vuotta.
Rashidun-kalifaatti
Islamin pyhän historian mukaan Muhammedin jälkeen seurasi "oikeaan johdettujen" kalifien aika, jolloin islamin määräyksiä tarkasti noudatettiin. Seuraajat olivat Abu Bakr (632-633), Umar (634-644), Uthman (644-656) ja Ali ibn Abi Talib (657-661). Näistä Abu Bakr oli Muhammedin paras ystävä ja Ali hänen ottopoikansa. Tämän jälkeen valta siirtyi Syyrian kuvernööri Muawijalle, jonka kerrotaan olleen Uthmanin serkku. Oikeaan johdetuista kalifeista ei ole jäänyt merkintöjä esimerkiksi kolikoihin tai piirtokirjoituksiin. Sen sijaan Muawija on varmuudella historiallinen henkilö. Pyhän historian ja historiantutkimuksen tiet eroavat uudelleen Muawijan jälkeen, kunnes kalifi al-Malikin (685-705) myötä ne taas yhtyvät. Tämän jälkeen molempien suuntausten kalifiluettelot vastaavat toisiaan.
Profeettakuva ja legendat
Muhammedin suvulla ei ole sunnalaisissa maissa periaatteessa erityisasemaa, vaikka heitä on kunnioitettu ja vaalittu. Sen sijaan šiialaisessa Iranissa hänen sukulaisensa käyttävät arvonimeä sayyid sekä mustaa turbaania. Vuosisatojen kuluessa sukulaisten määrä on kasvanut niin, että jo huomattava osa väestöstä kuuluu Muhammedin sukuun. Tällöin arvostuksen ratkaisee kuinka tarkasti sukulaisuus katsotaan dokumentoidun.
Nimi
thumb|Muhammed yhteen sidottuna ligatuuritekstinä (ylhäällä) ja tavallisena arabialaisena kirjoituksena MHMD (alhaalla) Islamilaisessa perimätiedossa Muhammedin koko nimi on "Abū al-Qāsim Muḥammad ibn ʿAbd Allāh ibn ʿAbd al-Muṭṭalib ibn Hāšim". Nimen alkuosa "Abū al-Qāsim" tarkoittaa al-Qāsimin isää, ja sitä käytettiin usein varhaisissa Muhammedissa kertovissa teksteissä. Islamilainen perimätieto ei kuitenkaan kerro mitään tämän nimisestä pojasta. On arveltu, että nimi perustuu arabialaiseen kohteliaisuuteen, jossa isäksi kutsuminen ei aina tarkoita biologista isyyttä.
Perusteita historiallisuuden puolesta
Tohtori Michael Marx, saksalaisen ”Corpus Coranicum” –hankkeen johtaja, esitti Der Spiegelin haastattelussa vuonna 2008 perusteluita Muhammedin historiallisuuden puolesta. Hänen mukaansa ”Koraanin syntyä olisi vaikea selittää, jos profeetta poistettaisiin laskuista”. Hän katsoi myös, että Muhammedin tuomiseksi islamilaiseen historiankirjoitukseen ”olisi vaadittu valtavaa salaliittoa”. Kolmanneksi hän arvioi asiaa oman projektinsa liikkumavaran kannalta: ”Tiedot ja huhut leviävät hyvin nopeasti internetin aikakaudella – – meillä on hyvin luottamukselliset suhteet islamilaiseen maailmaan''”. ''
Skeptisyys on joka tapauksessa kasvanut sen suhteen, mitä Muhammedista voidaan tietää. Kun vielä 1900-luvun biografit, kuten Buhl ja Watt, pitivät Muhammedin historiallisuutta itsestään selvänä, Hans Jansenin 2000-luvun elämäkerta on varovasti siirtänyt Muhammedin fiktion maailmaan. Myös Jaakko Hämeen-Anttilan mukaan islamilaiset lähteet ovat kuin "talo ilman perustaa", mutta koska muutakaan ei ole tarjolla, niihin on luotettava. Muussa tapauksessa humanististen tieteiden saamat tulokset jäisivät huomattavan vähiin. Samalla hän katsoo, että "lukija tai tutkija joutuu pohjimmiltaan tekemään hyvin subjektiivisen valinnan, uskooko perinteiseen kuvaan vai ei".